Lynkol-ghieliemientjie

Die Lynkol-ghieliemientjie (Barbus lineomaculatus) is 'n varswater vis wat voorkom in die Okavango-, Kunene-, Zambezi- en Limpoporiviere en ook in Sentraal- en Oos-Afrika. In Engels staan die vis bekend as die Line-spotted barb.

 Voorkoms 
Die vis het 'n slanke lyf met twee pare baarde om die mond. Die vis is deurskynend bruin aan die bokant en silwer-wit aan die onderkant. Die skubbe op die sylyn het 'n swart rant. Daar is ook 'n ry swart kolle op die sye wat soos 'n lang lyn lyk. Die mannetjies word helder geel tydens die broeityd. Die vis word tot 75 mm lank.

 Habitat 
Hulle woon in 'n groot verskeidenheid habitate van klein strome tot groot riviere.

 Sien ook 
 Alfabetiese lys van visse
 Lys van Suider-Afrikaanse visse volgens wetenskaplike name
 Lys van varswater visfamilies
 Lys van visfamilies

 Bron 
 A Complete Guide to the FRESHWATER FISHES of Southern Africa. Paul Skelton. 2001. 

 Verwysings 

 Eksterne skakel 
 http://fishbase.org/summary/Barbus-lineomaculatus.html

Kategorie:Beenvisse